ไม่ต้องฝากใครหิ้ว JD Sports ร้านค้ารองเท้าชื่อดังจากอังกฤษมาไทยแล้ว
ร้านค้ารองเท้าและเสื้อผ้าแนว Leisurewear ชื่อดังจากประเทศอังกฤษบุกเมืองไทย ตามหลังการขยายสาขาในออสเตรเลียและเกาหลีใต้เพื่อมุ่งกินตลาดในเอเชียแปซิฟิก JD Sports เป็นร้านค้าที่ขายสินค้าประเภทกีฬาและแฟชั่นที่มีจุดเริ่มต้นในเมืองแมนเชสเตอร์ ประเทศอังกฤษ มายาวนานกว่า 30 ปี ไลน์สินค้าภายในร้านมีตั้งแต่รองเท้าแนวสตรีทหายากเรื่อยไปจนถึงรองเท้ากีฬาจริงจังสำหรับผู้รักการออกกำลังกาย แบรนด์ที่วางจำหน่ายภายในร้าน ได้แก่ Nike Adidas Converse Lacoste Fila Timberland EA7 The North Face Asics ฯลฯ ซึ่งล้วนเป็นแบรนด์ที่ชาวไทยคุ้นหูเป็นอย่างดี นอกจากรองเท้าแล้วภายในร้านยังมีเสื้อผ้าและเครื่องประดับสไตล์ Leisurewear สำหรับคนทุกเพศทุกวัยอีกด้วย ความสนใจคือหากมาเปิดสาขาที่บ้านเราแล้ว สินค้าเอ็กซ์คลูซีฟไอเท็มต่างๆ จะตามมาขายที่นี่ด้วยหรือไม่ เพราะนั่นยิ่งเรียกความสนใจจากเหล่านักช้อปได้อีกหลายเท่าตัว ตอนนี้แม้ยังไม่เผยว่า JD Sports สาขาแรกในเมืองไทยจะมาเปิดที่ไหน แต่อยากให้เฝ้าติดตามกันให้ดี เพราะวันเปิดน่าจะมีของเด็ดมาวางจำหน่ายเอาใจแฟนชาวไทยอย่างแน่นอน ภาพ: Courtesy of JD Sportsพิสูจน์อักษร: ภาสิณี เพิ่มพันธุ์พงศ์อ้างอิง: 
ความสนใจคือหากมาเปิดสาขาที่บ้านเราแล้ว สินค้าเอ็กซ์คลูซีฟไอเท็มต่างๆ จะตามมาขายที่นี่ด้วยหรือไม่ เพราะนั่นยิ่งเรียกความสนใจจากเหล่านักช้อปได้อีกหลายเท่าตัว 